Co by ste mi odporučili
Malemu dieťaťu na hrdlo a suchy kašeľ (2rocne dieta ) a tak isto dospelý bolesti hrdla suchy kašeľ Dakujem
Dobrý deň, ďakujeme za Vašu otázku.
Kašeľ je obranný mechanizmus organizmu, ktorý najčastejšie sprevádza ochorenia dýchacieho systému. Kašeľ môže byť suchý alebo vlhký. Suchý kašeľ je charakterizovaný ako dusivý, neproduktívny, teda z priedušiek nedochádza k vykašliavaniu hlienu. Naopak vlhký kašeľ je produktívny, často spojený s bolesťou na hrudi a v prieduškách.
Pre dieťa by som odporučila
Junior angin sirup
. Patrí medzi zdravotnícke pomôcky a napomáha zmierňovať suchý kašeľ a bolesť hrdla. Obsahuje lišajník islandský a výťažky zo slezu s čerešňovou príchuťou.
S obsahom účinnej látky butamirát, ktorá patrí medzi antitusiká by som odporučila kvapky
Tussin
. Liek môžu užívať dospelí, dospievajúci a deti od 2 mesiacov. Používajú sa na liečbu suchého, dráždivého a ťažko utíšiteľného kašľa rôzneho pôvodu.
Pre dospelého na bolesť hrdla odporúčam pastilky
Orasept
. Obsahujú amylmetakrezol a 2,4-dichlórbenzylalkohol.Cmúľanie pastilky umožňuje účinkovanie liečiva v postihnutej oblasti a pomáha zvlhčovať a upokojiť bolestivú oblasť. To pomáha zmierniť bolesti a nepríjemný pocit v oblasti úst a hrdla. Používajú sa na úľavu od príznakov bolesti hrdla.
Pri zhoršení sa príznakov, alebo neustúpení odporúčam kontaktovať ošetrujúceho lekára. Takisto by bolo vhodné vylúčiť ochorenie spôsobené vírusom Covid-19 antigénovým testom.
Želám príjemný deň. S pozdravom PharmDr. Dominika Titková